**Høringssvar budget 2023**

**Børnehave og vuggestuen Mælkebøtten har læst og gennemgået materialet omkring budget Høring 2023. Vi vil kommentere på følgende:**

**Råderumskatalog – Indsats 16 – Etablering af før skoletilbud.**

Med rammebesparelsen ved at sende kommende skolebørn i SFO allerede med opstart til 1. april eller 1. maj. Vil det ramme de selvejende institutioner hårdt på deres procap. Procappen vil lide et fald op til 4 måneder tidligere end nuværende. Det vil kunne betyde, at den gennemsnitlige procap gør, at der må tænkes i nedgang i pædagogernes timer og værste fald afskedigelser. Disse vil dog ramme normeringen hårdt hele året, og ikke kun de op til fire måneder, hvor procappen falder.

Derudover vil de kommende skolebørn, inden de skal i skole, ende i en normering der hedder 1/19, hvori, at minimumsnormeringen for børnehavebørn er 1/6. Dette op til 4 måneder før denne normering normalt ændrer sig.

Når man ser på de 1000 psykologer der i et åbent brev, har råbt STOP, grundet børns nedadgående trivsel, og større chance for fremtidig specialpædagogisk indsats. Dette grundet mistrivsel og manglende tidlig indsat i institutioner med for få uddannet personale. Ses der også på længere sigt en stor økonomisk konsekvens, i og med at flere børn skal tilknyttes specialområdet. https://www.dr.dk/nyheder/indland/1000-psykologer-i-opraab-til-politikere-boern-og-unge-mistrives-og-vi-er-dybt

Vi, i Mælkebøttens bestyrelse, kan ikke se hvor fordelen skulle ligge. Hverken for kommunens eller institutionernes økonomi. Trivsel og god udvikling blandt børn kræver tidlig indsats. Tidlig indsats kræver rammer, hvori der indgår nok uddannede pædagoger til det enkelte barn. Dette bliver svært at leve op til, hvis de enkelte institutioner skal ud i nedskæringer, bådei tid, men også personalemæssigt, grundet dårligere procap. Derudover skal der også tænkes ind i børnenes

udvikling, trivsel, herunder minimumsnormering, for at kunne skabe rammerne for dette. Vi ser derfor denne rammebesparelse som en bekostelig og farlig omkostning, både for økonomien, den langsigtede økonomi, men også det enkelte barn.